Jozep Borrelning so‘zlariga ko‘ra, "Ukrainada YeIga qo‘shilishi istiqboli bor, ammo hozir tajovuzga qarshi kurashish lozim". Foto: Reuters YeIning tashqi ishlar va xavfsizlik siyosati bo‘yicha oliy vakili Jozep Borrel Yevroittifoq yetakchilari kun tartibida Ukrainani hamjamiyatga qabul qilish masalasi yo‘qligini aytdi. "Hozirgi kun tartibida bu masala yo‘q. Biz bundan ko‘ra amaliyroq bo‘lgan narsalarga e’tibor qaratishimiz kerak", - dedi u. Borrelning qo‘shimcha qilishicha, "Ukrainada YeIga qo‘shilishi istiqboli bor, ammo hozir tajovuzga qarshi kurashish lozim". Avvalroq Ukraina prezidenti Vladimir Zelenskiy YeIga murojaat qilib, mamlakatni zudlik bilan ittifoqqa qabul qilishni so‘ragandi.